CELEX: 62011CN0464
Language: da
Date: 2011-09-07 00:00:00
Title: Sag C-464/11: Anmodning om præjudiciel afgørelse indgivet af Tribunale di Palermo — Sezione Distaccata di Bagheria (Italien) den 7. september 2011 — Paola Galioto mod Maria Guccione m.fl.

19.11.2011   
            
            
               DA
            
            
               Den Europæiske Unions Tidende
            
            
               C 340/10
            
         Anmodning om præjudiciel afgørelse indgivet af Tribunale di Palermo — Sezione Distaccata di Bagheria (Italien) den 7. september 2011 — Paola Galioto mod Maria Guccione m.fl.
   (Sag C-464/11)
   2011/C 340/18
   Processprog: italiensk
   
      Den forelæggende ret
   
   Tribunale di Palermo — Sezione Distaccata di Bagheria
   
      Parter i hovedsagen
   
   
      Sagsøger: Paola Galioto
   
      Sagsøgte: Maria Guccione, Maria Piera Savona og Fabio Savona
   
      Præjudicielle spørgsmål
   
   
               1)
            
            
               Skal artikel 3 og 4 i direktiv 2008/52/EF (1) vedrørende mæglerens effektivitet og kompetence fortolkes således, at mægleren også skal besidde juridisk ekspertise, og at den ansvarlige ved organet skal vælge mægler henset til den specifikke kompetence og professionelle erfaring med hensyn til tvistens genstand?
            
         
               2)
            
            
               Skal artikel 1 i direktiv 2008/52/EF fortolkes således, at mæglingsorganerne skal opfylde kravet om territorial kompetence med det formål at lette adgangen til alternativ tvistbilæggelse og fremme mindelig løsning af tvister?
            
         
               3)
            
            
               Skal artikel 1 i direktiv 2008/52/EF vedrørende afbalanceret forhold mellem mægling og retssag, artikel 3, litra a), betragtning 10 og betragtning 13 til direktiv 2008/52/EF, som giver parterne mulighed for selv at varetage mæglingsprocessen og selv bestemme, hvornår den skal afsluttes, fortolkes således, at mægleren — når parterne ikke når frem til en mindelig og frivillig aftale — kan fremsætte et forligsforslag, medmindre parterne samstemmende anmoder mægleren om ikke at gøre det (fordi de tilsigter at kunne afslutte mæglingsprocessen)?
            
         
      (1)  EUT L 136, s. 3.